Document ID: /roh_data/filtered/fineweb-2-filterrobots_roh.jsonl.gz/11397

Per uffants na fai nagina differenza sch'i vegn discurrì en scolina dialect tudestg u tudestg da scrittira. Quai mussa in studi sur plirs onns da la Scol'auta da pedagogia Cuira en collavuraziun cun pliras scolas autas da la Germania e da l'Austria.
Setting dal studi
En total èn 849 uffants en 117 scolinas vegnids testads trais giadas entaifer dus onns. Quai en las regiuns enturn il Lai da Constanza (Svizra, Germania ed Austria). Tranter auter han ils uffants fatg in test da scriver sco er in test da lingua.
Impurtant saja dentant ch'ils mussaders e las mussadras reflecteschian a moda sapientiva, cura ch'i dovrian dialect e cura tudestg da scrittira. Plinavant saja impurtant da duvrar las variantas tenor situaziun, per exempel in suentermezdi a l'emna tudestg da scrittira. Betg bun saja per exempel da duvrar tar uffants cun tudestg sco segunda lingua, be tudestg da scrittira. Quai possia discriminar.
RTR novitads 17:00